[bookmark: _9agcj78ej5ti]Kuidas paigaldada seinale kinnitatav prügikast?
Meie prügikasti saab paigaldada kolmel viisil: konksuga, kruvidega või kleebitava kinnitusega. Kõige turvalisemad ja vastupidavamad paigaldusviisid on konks ja kruvid, mis hoiavad prügikasti kindlalt paigal ning aitavad vältida selle maha kukkumist ka igapäevasel kasutamisel.
Soovitame kasutada konksu või kruvikinnitust.
 Kleebitav kinnitus sobib ainult väikese (Mini) prügikasti puhul ning üksnes siledatele pindadele. Suuremate mudelite puhul ei soovita me kleebitavat kinnitust.

[bookmark: _kpmj1f7dnsvn]Variant 1 – Konksuga paigaldamine (soovitatav)
See on kõige lihtsam ja kindlam viis, kui soovid prügikasti riputada näiteks köögikapi ukse või külje külge.
[bookmark: _sjfvz7vi6u4h]Paigaldamine
1. Aseta metallkonks kapi ukse või külje ülemisele servale.
2. Veendu, et konks istub kindlalt ega liigu.
3. Riputa prügikasti tagaküljel olevad kinnitused konksu külge.
4. Ava ja sulge kapp paar korda, et kontrollida, kas prügikast ei sega ukse liikumist ning püsib kindlalt paigal.

[bookmark: _ywivpn9xgpuv]Variant 2 – Kruvidega seinale kinnitamine (kõige kindlam)
Kui soovid prügikasti kasutada püsivalt ühes kohas, soovitame kinnitada selle kruvidega.
[bookmark: _wkz49ihivsg7]Paigaldamine
1. Vali sobiv paigalduskoht.
2. Märgi kruviaukude asukohad seinale.
3. Vajadusel puuri augud ning kasuta tüübleid (betoon-, kivi- või kipsseina puhul).
4. Keera kruvid seina nii, et nende pead jäävad veidi seinast eemale.
5. Riputa kinnituskonks või prügikast kruvide külge ning kontrolli, et see oleks kindlalt paigas.
See on kõige vastupidavam paigaldusviis ning sobib kõikidele prügikasti mudelitele.

[bookmark: _ervng5u8qaas]Variant 3 – Kleebitava kinnitusega (ainult Mini mudelile)
Seda paigaldusviisi soovitame kasutada ainult Mini prügikasti puhul. Suuremate mudelite raskus võib põhjustada kleebise lahtituleku ja prügikasti maha kukkumise.
[bookmark: _neq2v2ngqvej]Paigaldamine
1. Puhasta ja kuivata pind hoolikalt. Pind peab olema sile, puhas ja rasvavaba (näiteks plaat, klaas või sile mööbliplaat).
2. Eemalda kleebiselt kaitsekile.
3. Vajuta kleebitav kinnitus tugevalt vastu seina või muud siledat pinda umbes 30–60 sekundit.
4. Soovitame enne prügikasti riputamist oodata vähemalt 24 tundi, et liim saavutaks maksimaalse tugevuse.
5. Riputa Mini prügikast kinnituse külge.
NB! Kleebitav kinnitus ei sobi krohvitud, ebatasaste, niiskete ega määrdunud pindade jaoks. Samuti ei soovita me seda kasutada suuremate prügikastide paigaldamiseks.

